Hemisphaerota

Hemisphaerota er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende 
Nokså små, brede, blanke, brunrøde til svarte bladbiller. I motsetning til flere andre lignende grupper er de ikke påfallende flate, men høyt hvelvede, nesten halvkuleformede. Hode og bein er vanligvis ikke synlige ovenfra. Antennene er nokså korte, gjerne rødlige. Oversiden er kraftig punktert. Pronotum og dekkvingene danner en kontinuerlig kurve.

Levevis 
Både larver og voksne lever på palmer og eter fra dem.
Det kraftige skjoldet beskytter disse billene mot fiender, og de er i stand til å holde seg svært godt fast til underlaget ved hjelp av spesielle hår på føttene.

Utbredelse 
De fleste av artene lever på Cuba, men slekten finnes også i det østlige USA, på Hispaniola og i Brasil.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien skjoldbiller, Cassidinae
 stamme Hemisphaerotini Monrós & Viana, 1949
 slekten Hemisphaerota Chevrolat in Dejean, 1836
 Hemisphaerota besckei (Boheman, 1850)
 Hemisphaerota cyanea (Say, 1824)
 Hemisphaerota fallax (Suffrian, 1868)
 Hemisphaerota flavipes Zayas, 1989
 Hemisphaerota gundlachi (Boheman, 1862)
 Hemisphaerota materna Zayas, 1952
 Hemisphaerota mulsanti (Boheman, 1856)
 Hemisphaerota palmarum (Boheman, 1856)
 Hemisphaerota xanthocera (Boheman, 1850)

Litteratur

Eksterne lenker 
 Bilder av flere av artene
 bugguide.net - bildedatabase over nordamerikanske insekter
 Oversikt over artene
 

Bladbiller
Biller formelt beskrevet i 1836